Таццяна Герардаўна Румянцава

Таццяна Герардаўна Румянцава (нар. , , БССР) — беларускі філосаф, сацыяльны антраполаг і  культуролаг, прафесар, доктар філасофскіх навук, заслужаны работнік Беларускага дзяржаўнага ўніверсітэта. Займаецца даследаваннем праблем чалавечай агрэсіі, асноватворных канцэптаў прадстаўнікоў нямецкай трансцэндэнтальна-крытычнай філасофіі, асноўных ідэй і тэорый сучаснай заходняй філасофіі.

 Біяграфія 
Нарадзілася 30 чэрвеня 1953 года ў Мінску.

У 1976 годзе з адзнакай скончыла аддзяленне філасофіі гістарычнага факультэта БДУ. З 1976 года працуе на кафедры гісторыі філасофіі і культуры. У 1979 годзе абараніла кандыдацкую дысертацыю на тэму «Крытычны аналіз канцэпцый чалавечай агрэсіўнасці», у 1991 годзе абараніла доктарскую дысертацыю на тэму «Філасофскі аналіз метадалагічных і канцэптуальных асноў канцэпцый чалавечай агрэсіўнасці». У 1994 годзе прысвоена званне прафесара.

Чытаныя курсы: «Гісторыя замежнай філасофіі», «Філасофія старажытнага Усходу», «Нямецкі ідэалізм канца XVIII-першай трэці XIX стагоддзя», «Асноўныя напрамкі сучаснай філасофіі», «Гісторыя нямецкай класічнай філасофіі» (для студэнтаў спецыяльнасці «Культуралогія» гуманітарнага факультэта), Спецкурс «Фенаменалогія духу» і «Філасофія духу». Пад яе навуковым кіраўніцтвам абаронены 11 кандыдацкіх дысертацый, ажыццяўляецца навуковае кіраўніцтва 2 доктарскімі дысертацыямі.

 Сфера навуковых інтарэсаў 
 Нямецкая класічная філасофія (І. Кант, Г. Гегель).
 Сучасная заходняя філасофія (неакантыянства, неагегельянства, філасофія жыцця, псіхааналіз, глабальныя геапалітычныя Змены ў 21 ст.).
 Праблемы чалавечай агрэсіўнасці.
 Праблемы беларускай нацыянальнай ідэнтычнасці.
 Гісторыя замежнай філасофіі
 Філасофія і культура старажытнага Усходу

 Асноўныя напрамкі грамадскай працы 
 Сябра вучонага Савета ФФСН  БДУ.
 Сябра спецыялізаванага Савета па абароне дысертацый пры  БДУ.
 Сябра рэдкалегіі чатырох навуковых часопісаў: Кантаў зборнік (Расія), Веснік Полацкага дзяржуніверсітэта, Філасофія і сацыяльныя навукі.
 Рэдактар і аўтар шэрагу артыкулаў серыі «Свет энцыклапедый», у рамках якой выйшлі 12 энцыклапедый.
 Сябра Нью-Йоркскай Акадэміі Навук (з 1994 года).

 Узнагароды, званні, кваліфікацыі 
 прафесар, доктар філасофскіх навук (1992);
 прафесар ВАК СССР (1993);
 граматы Міністэрства адукацыі Рэспублікі Беларусь (1997, 2009);
 дыпломы Міністэрства адукацыі Рэспублікі Беларусь за якаснае кіраўніцтва навуковымі даследаваннямі студэнтаў (1996, 1997, 1998, 1999, 2000);
 стыпендыя Прэзідэнта Рэспублікі Беларусь дзеячам навукі, адукацыі, культуры, аховы здароўя і работнікам іншых галін народнай гаспадаркі рэспублікі і яе складу (2000—2001);
 ганаровыя граматы Беларускага дзяржаўнага ўніверсітэта (2003, 2006);
 ганаровая грамата Міністэрства адукацыі Рэспублікі Беларусь (2008);
 дыплом Беларускага дзяржаўнага ўніверсітэта ў конкурсе на лепшага навуковага кіраўніка і арганізатара навукова-даследчай працы студэнтаў і аспірантаў 2011 года. Другая прэмія ў намінацыі «Падрыхтоўка кадраў вышэйшай кваліфікацыі» (2011);
 ганаровае званне «Заслужаны работнік Беларускага дзяржаўнага ўніверсітэта» за шматгадовую добрасумленную працу і вялікі асабісты ўклад у развіццё Беларускага дзяржаўнага ўніверсітэта (2013).

 Навуковыя працы 
 Крытычны аналіз канцэпцый «чалавечай агрэсіўнасці», Мн., 1982.
 Агрэсія: праблемы і пошукі ў заходняй філасофіі і навуцы, Мн. 1991.
 Нямецкая трансцэндэнтальна-крытычная філасофія сярэдзіны 18 — першай трэці 19 ст. Гласарый. Мн. 1999.
 Філасофія І. Канта. Гласарый. Мн., БДУ, 2004.
 Індуізм. Рэлігіі свету. Аўтары-складальнікі: Грыцанаў А. А., Румянцава Т. Г. Мн., 2006.
 Фрыдрых Ніцшэ. Мн. 2008.
 Освальд Шпэнглер. Мн. 2008.
 Эмануіл Сведенборг (у суаўт.) Мн .: Кніжны Дом, 2011. — 320 с.
 Нямецкі ідэалізм: ад Канта да Гегеля. Менск. 2015. — 15 д.а.

 Спасылкі 
 Румянцева, Татьяна Герардовна 
  // Псіхалагічны слоўнік

  // База дадзеных «Навукоўцы Беларусі»
  //
  // Расійская дзяржаўная бібліятэка
  // Бібліятэка імя М. В. Гогаля
 Румянцава, Таццяна Герардаўна // «Персаналіі беларускай сацыялогіі».
   // «Філасофскія навукі»
   // Інстытут філасофіі Расійскай акадэміі навук
 Румянцава, Таццяна Герардаўна